**Takk til Solemskogen JFF for at dere bidrar til livsmestring hos elevene!**

Arbeidslivstrening ved tilrettelagt avdeling, Persbråten vgs er et opplæringstilbud for ungdom som har behov for tett oppfølging gjennom hele skolehverdagen, og spesialundervisning i alle fag. Målet etter endt utdanning er tilrettelagt arbeid. Opplæringen retter seg derfor mot det ungdommen skal gjøre etter fullført videregående skole.

Vi mottok 31. januar et arbeidsoppdrag fra Solemskogen JFF. Vi skal distribuere jubileumsbøkene som foreningen skal sende ut til sine medlemmer. Dette er et supert oppdrag da det åpner for en direkte læring til arbeidslivet. Elevene involveres i arbeidet fra oppdraget kommer inn. De sender faktura, fordeler arbeidsoppgavene, og gjennomfører arbeidet.

Overskuddet brukes til både investering i videre drift, og til sosiale arrangementer for elevene. Flere av elevene har allerede lidd mange nederlag i livet. I slike konkrete arbeidsoppdrag med så synlige resultat ser vi at elevene opplever mestring, og de ser at de kan lykkes. De får større tro på seg selv, og omverden.

Mvh Christine Racine, avdelingsleder v/ Persbråten vgs, tilrettelagt avdeling.